Elmarad a közszféra holnapi sztrájkja
Nem lesz holnap sztrájk. Megegyezett a kormány a közalkalmazottakkal. Marad a 13. havi fizetés, de emelést egyelõre csak ebbõl kaphatnak.
Megállapodott a kormány és az Egységes Közalkalmazotti Sztrájkbizottság tegnap, a közszférában dolgozók szakszervezetei lemondták a holnapra meghirdetett kétórás figyelmeztetõ munkabeszüntetésüket.
A tárgyalások eredményeként a közalkalmazottak júliustól az év végéig havonta 13. havi illetményüket elõlegként felosztva kapják meg úgy, hogy illetményük 8,3 százalékkal emelkedjen. Pluszpénz tehát nem jut ezzel a közszférába. A kormány vállalta azt is, hogy ha a konvergenciaprogram lehetõvé teszi, félhavi illetménynek megfelelõ összeget fizet ki 2008 elsõ felében. Szintén megmarad a közszféra idei költségvetési törvényben szereplõ, átlagosan mintegy 2,5 százalékos bruttó keresetnövekedése.
– Sztrájk tehát egyik intézményben sem lesz, a megállapodást részleteiben ma értékelik az érdekvédelmi szervezetek – tájékoztatott Pap Jánosné. A Szakszervezetek Együttmûködési Fórumának Csongrád megyei vezetõje elmondta, a kompromisszumnak ára volt, de hogy pontosan kit hogyan érintenek az egyeztetett intézkedések, azt higgadtan végig kell számolni. Az már látszik, hogy bértáblában garantált bérnövekedés egyelõre nem lesz. A keresetek elõször 2009-tõl növekednek: az illetménytábla bértételei és a köztisztviselõi illetményalap is, legalább 4 százalékkal.